03/11/2014 | Administración LocalMunicipal
Fene
Secretaría
Modificación do artigo 5 da Ordenanza fiscal núm.8 reguladora da taxa polo servizo de axuda no fogar

Logo de elevar a definitivo, por non se presentar reclamacións ao acordo plenario do 03.07.2014 polo que se aproba provisionalmente a modificación do artigo 5 da Ordenanza fiscal núm.8 reguladora da taxa polo servizo de axuda no fogar, de acordo co disposto no artigo 17.4 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais e o artigo 49 da Lei 7/1985, de 2 de abril, reguladora das bases do réxime local, procédese á publicación da modificación, unha vez transcorrido o prazo previsto no artigo 65.2 LBRL. Por tratarse de disposicións normativas de carácter xeral, non procede recurso en vía administrativa, se ben poderán impugnarse directamente ante a xurisdición contencioso-administrativa. O prazo para interpoñer o recurso contencioso-administrativo é de dous meses contados dende o día seguinte ao da publicación destas disposicións no Boletín Oficial da Provincia, e deberá presentarse ante a Sala do Contencioso-Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1988, reguladora da xurisdición contencioso-administrativa. A) Para o caso da prestación do servizo de libre concorrencia: A cota tributaria será o resultado de aplicar á base impoñible total as seguintes porcentaxes: B) Para o caso da prestación do servizo a persoas en situación de dependencia aplicarase a seguinte táboa, na cal se expresa o copagamentos en termos de porcentaxe sobre a capacidade económica da persoa usuaria.1. No caso de que a capacidade económica da persoa usuaria do servizo de axuda no fogar para persoas dependentes valoradas con dereito de atención recoñecido sexa igual ou inferior ao indicador público de rendas de efectos múltiples (IPREM), quedará exenta da obriga de participar no custo do servizo.2. Nos demais supostos cada entidade local titular do servizo, para facer efectiva a obriga das persoas usuarias de participar no custo do servizo, aplicará a seguinte táboa, na cal se expresa o copagamento en termos de porcentaxe sobre a capacidade económica da persoa usuaria e en función da intensidade do servizo asignado: 3. Nos casos en que, por renuncia parcial expresa da persoa beneficiaria ao seu dereito de atención co número de horas expresadas no PIA, ou cando por tratarse dun suposto de compatibilización do SAF con outro servizo ou prestación do catálogo as horas reais prestadas de servizo de axuda no fogar sexan inferiores á cantidade expresada en cada columna da táboa anterior para o grao e nivel correspondente, a cantidade por pagar será minorada proporcionalmente á diminución das horas efectivas de servizo. A determinación da capacidade económica á que fan referencia as tarifas anteriores será a que resulte da aplicación dos artigos 59 (modificado polo Decreto 149/2013, de 5 de setembro) e 60 do Decreto 99/2012, de 9 de marzo e dos artigos 16, 17 e 18 do Decreto 149/2013, de 5 de setembro.4. En ningún caso o importe da participación económica que debe ingresar a persoa usuaria en concepto de participación no custo do servizo poderá exceder o 90% do custo do servizo determinado en termos de prezo/hora. Fene, 27 de outubro de 2014 O alcalde Gumersindo Pedro Galego Feal